**NYILATKOZAT**

Alulírott Deltai Károly a **Telki Község Önkormányzat polgármestere** jogi felelősségem tudatában kijelentem, hogy az előírásoknak megfelelően 2019. évben az általam vezetett költségvetési szervnél gondoskodtam

–     a belső kontrollrendszer kialakításáról, valamint szabályszerű, eredményes, gazdaságos és hatékony működéséről,

–     olyan szervezeti kultúra kialakításáról, amely biztosítja az elkötelezettséget a szervezeti célok és értékek iránt, valamint alkalmas az integritás érvényesítésének biztosítására,

–     a költségvetési szerv vagyonkezelésébe, használatába adott vagyon rendeltetésszerű használatáról, az alapító okiratban megjelölt tevékenységek jogszabályban meghatározott követelményeknek megfelelő ellátásáról,

–     a rendelkezésre álló előirányzatok célnak megfelelő felhasználásáról,

–     a költségvetési szerv tevékenységében a hatékonyság, eredményesség és a gazdaságosság követelményeinek érvényesítéséről,

–     a tervezési, beszámolási, információszolgáltatási kötelezettségek teljesítéséről, azok teljességéről és hitelességéről,

–     a gazdálkodási lehetőségek és a kötelezettségek összhangjáról,

–     az intézményi számviteli rendről,

–     olyan rendszer bevezetéséről, amely megfelelő bizonyosságot nyújt az eljárások jogszerűségére és szabályszerűségére vonatkozóan, biztosítja az elszámoltathatóságot, továbbá megfelel a hazai és közösségi szabályoknak,

–     arról, hogy a vezetők a szervezet minden szintjén tisztában legyenek a kitűzött célokkal és az azok elérését segítő eszközökkel annak érdekében, hogy végre tudják hajtani a meghatározott feladatokat és értékelni tudják az elért eredményeket. E tevékenységről a vezetői beszámoltatás rendszerén keresztül folyamatos információval rendelkeztem, a tevékenységet folyamatosan értékeltem.

A vonatkozó jogszabályok belső kontrollrendszerre vonatkozó előírásainak az alábbiak szerint tettem eleget:

**Kontrollkörnyezet:**

A külső jogforrások által előírt rendelkezéseknek megfelelően kialakítottam a kontrollkörnyezetet.

**Integrált kockázatkezelési rendszer:**

Olyan integrált kockázatkezelési rendszert működtettem, melynek során felmérésre kerül tevékenységében, gazdálkodásában rejlő kockázatok.

**Kontrolltevékenységek:**

A kontrollpontok kiépítése (folyamatok adminisztratív felügyelete, beszámoltatás, vezetői ellenőrzés) a szervezeti célkitűzések, a kialakított folyamatok és a kockázatkezelés eredményének figyelembe vételével biztosított.

**Információs és kommunikációs rendszer:**

Olyan rendszereket alakítottam ki és működtettem, melyek biztosítják, hogy a szükséges információk megfelelő időben jussanak el az illetékes szervezethez, szervezeti egységhez, illetve személyhez.

**Nyomon követési rendszer (monitoring):**

Olyan monitoring rendszert működtettem, mely lehetővé teszi a szervezet tevékenységének, a célok megvalósításának nyomon követését.

Kijelentem, hogy a benyújtott beszámolók a jogszabályi előírások szerint a valóságnak megfelelően, átláthatóan, teljeskörűen és pontosan tükrözik a szóban forgó pénzügyi évre vonatkozó kiadásokat és bevételeket.

Az általam vezetett költségvetési szerv gazdasági vezetője eleget tett tárgyévben esedékes továbbképzési kötelezettségének a belső kontrollok témakörében:

**igen**-nem

Telki, 2020. február 27.

.................................................  
 Deltai Károly

polgármester